**Ministru kabineta noteikumu projekta „Grozījumi Ministru kabineta 2012.gada 5.jūnija noteikumos Nr.386 “Kārtība, kādā Valsts kase nodrošina elektronisko informācijas apmaiņu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 5.jūnija noteikumos Nr.386 „Kārtība, kādā Valsts kase nodrošina elektronisko informācijas apmaiņu” (turpmāk – Projekts) izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 5.jūnija noteikumi Nr.386 „Kārtība, kādā Valsts kase nodrošina elektronisko informācijas apmaiņu”” (turpmāk – MK noteikumi) nosaka, ka, lietotājiem, kuri pilnvaroti atbilstoši noteikumu 7. punktā, 10.1., 10.2., 10.3., 10.4., 10.6. un 21.2. apakšpunktā minētajam pieejas režīmam, par autentifikācijas rīku nosaka lietotāja numuru un paroli, kodu karti vai uzticama sertifikācijas pakalpojumu sniedzēja izsniegtos autentifikācijas rīkus (elektroniskā paraksta viedkarti vai personas apliecību). Lai mazinātu administratīvo slogu klientiem un Valsts kasei, nodrošinot autentifikācijas rīku piesaisti un izsniegšanu lietotājiem ir paredzēts esošo autentifikācijas rīku klāstu papildināt ar Valsts reģionālās attīstības aģentūras pārziņā esošā valsts informācijas sistēmu savietotāja personas identifikācijas risinājuma (turpmāk – Vienotā pieteikšanās) atbalstītajiem elektroniskās identifikācijas līdzekļiem – banku identifikācijas līdzekļi, kvalificēti paaugstinātas drošības elektroniskās identifikācijas līdzekļi (elektroniskā paraksta viedkarti vai personas apliecību). Līdz ar Vienotās pieteikšanās identifikācijas risinājuma ieviešanu Valsts kase atteiksies no pašas izstrādātā elektroniskā paraksta un personas apliecības identifikācijas risinājuma to aizstājot ar Vienotā pieteikšanās nodrošināto elektroniskā paraksta un personas apliecības identifikācijas risinājumu.Lai nodrošinātu MK noteikumos lietotās terminoloģijas atbilstību Fizisko personu elektroniskās identifikācijas likumā lietotajai terminoloģijai ar projektu paredzēts aizstāt vārdus “autentifikācijas rīki” ar vārdiem “elektroniskās identifikācijas līdzekļi”. Vienlaicīgi tiek precizēts MK noteikumu 23.4.apakašpunktā lietotais termins “pastāvīgā parole”, to aizstājot ar terminu “x509 autentifikācijas sertifikāta parole”. MK noteikumu 33.punktā ir noteikts, ka ePārskatu lietotājiem ar pieejas tiesību grupu "auditors" pieteikums ir spēkā ne ilgāk kā līdz kārtējā saimnieciskā gada 15.septembrim. Šī norma uzliek par pienākumu auditoriem katru gadu iesniegt jaunu ePārskati pieteikumu „lietotāji”. Iestādēs, kurās auditu veic zvērināts revidents, līgumi ar zvērinātiem revidentiem vai zvērinātu revidentu komercsabiedrībām tiek slēgti arī uz vairākiem gadiem un pieejas tiesības līdz ar to arī ir nepieciešamas uz vairākiem gadiem. Lai neuzliktu par pienākumu katru gadu iesniegt jaunu lietotāju pieteikumu, ir paredzēts, ka pieteikumu par zvērinātiem revidentiem iesniegs attiecīgā auditējamā iestāde – ministrija, centrālā valsts iestāde vai pašvaldība, savukārt pieteikumu par Valsts kontroles auditoriem iesniegs Valsts kontrole. Iesniegtie pieteikumi būs spēkā trīs gadus no to reģistrēšanas dienas Valsts kasē vai līdz brīdim, kad Valsts kasē tiks iesniegts pieteikums par Valsts kases e-pakalpojumu sistēmas izmantošanas pārtraukšanu un autentifikācijas rīku darbības apturēšanu. MK noteikumu 51.punktā ir noteikts termiņš līdz kuram ir spēkā pieteikumi, kas sagatavoti saskaņā ar Ministru kabineta 2010.gada 17.augusta noteikumu Nr.777 "Gada pārskata sagatavošanas kārtība". Tā kā MK noteikumu 51.1.apakšpunktā minētais termiņš ir pagājis, 51.2.punkt minētais regulējums zaudē spēku līdz ar projekta 13.punktā noteikto (tiek svītrots MK noteikumu 33.punkts) un 51.3.punktā minētais regulējums ir zaudējis aktualitāti Projektā ir paredzēts svītrot MK noteikumu 51.punktu.Lai nodrošinātu to, ka normatīvais regulējums Vienotās pieteikšanās izmantošanai ir piemērojams tikai ar brīdi, kad e-pakalpojumu sistēmas to tehniski nodrošina, Projekts papildināts ar 522.punktu, kurā noteikts, ka līdz brīdim, kamēr e-pakalpojumu sistēmas nenodrošina autentifikāciju ar Vienotās pieteikšanās atbalstītajiem elektroniskās identifikācijas līdzekļiem noteikumu 23.1.punktā minētajam lietotājam par autentifikācijas rīku nosaka - paroli un kodu karti, kodu kalkulatoru, X509 autentifikācijas sertifikātu vai kvalificētus paaugstinātas drošības elektroniskās identifikācijas līdzekļus (elektroniskā paraksta viedkarti vai personas apliecību).MK noteikumu pielikumos ir paredzētas sadaļas, kuras aizpilda Valsts kase (pieteikuma datums, pieteikuma numurs, sadaļa – Aizpilda Valsts kase) saņemot aizpildītu pieteikumu no klienta. Pieaugot elektroniski parakstītu dokumentu skaitam šāda papildus atzīmju norādīšana dokumentā rada būtisku administratīvo slogu Valsts kasei. Lai mazinātu administratīvo slogu Valsts kasei un samazinātu pieteikumu apstrādei nepieciešamo laiku ir paredzēts atteikties no Valsts kases atzīmju izdarīšanas pielikumos. |
| 3. | Projekta izstrādē iesaistītās institūcijas | Valsts kase.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz budžeta finansētām institūcijām, pašvaldībām, budžeta nefinansētām iestādēm, ostu un brīvostu pārvaldēm, zvērinātiem tiesu izpildītājiem, zvērinātiem revidentiem vai zvērinātu revidentu komercsabiedrībām, kapitālsabiedrībām, kurās ieguldīta valsts vai pašvaldības kapitāla daļa, kā arī personām, kuras nav konta rīkotājas, bet ir saņēmušas konta rīkotāja atļauju informācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada ietekmi uz tautsaimniecību un nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par projekta izstrādes uzsākšanu 2016.gada 6.septembrī Finanšu ministrijas tīmekļvietnē sadaļā “Sabiedrības līdzdalība”.Ņemot vērā, ka Projekts skar tikai Valsts kases klientus, plašāku sabiedrību par projekta izstrādi nav nepieciešams informēt. |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav attiecināms  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi savas kompetences ietvaros nodrošinās Valsts kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija netiek plānota. |
| 3. | Cita informācija | Nav |

***Anotācijas III, IV, V sadaļa – projekts šīs jomas neskar.***

Finanšu ministre D.Reizniece-Ozola

M.Prikulis

67094291, martins.prikulis@kase.gov.lv